als_Latn dik_Latn sag_Latn
Pogaçe me djathë të bardhë ose gjizë
- Kategoria: Kuzhina tradicionale
- E mërkurë, 30 Nëntor
- 3 gota uji miell,
- 1 gotë uji kos,
- 1gotë uji vaj ulliri,
- 1 lugë të vogël kripë,
- 1 bustinë sodë buke,
- 2 kokrra vezë.
Për masën:
250gr djathë i bardhë, i thërrmuar ose gjizë, gjysmë tufe kopër, gjysmë tufe majdanoz.
Për t’ia hedhur sipër:
fara të zeza të vogla (susam i zi).
Përgatitja:
Përziejmë djathin e shkërmoqur (gjizën), koprën dhe majdanozin e grirë. Në një enë tjetër hedhim miellin dhe sodën e bukës, pastaj hapim pjesën e brendshme, ku hedhim vezët (1 vezë e plotë, plus 1 të bardhë veze). Një të verdhën e mbetur të vezës e heqim mënjanë dhe e ruajmë për të lyer sipër pogaçet. Kësaj mase i shtojmë kosin, vajin e ullirit, kripën dhe e gjithë kjo masë zihet brumë. Ky i fundit duhet të bëhet i butë si pjesa e fundit e veshit. Nga brumi marrim pjesë të vogla sa një kokërr mandarinë. Topin e vogël të brumit e hapim në pëllëmbë të dorës në formë rrethore dhe mesin e saj e mbushim masën e përgatitur me gjizë. Brumin e palosim, duke i dhënë formën e gjysmëhënës (me masën brenda) dhe pastaj e shtypim në pjesën që bashkohet, me qëllim që të mos shpërndahet masa gjatë pjekjes. Pogaçet i rreshtojmë me hapësirë nga njëra-tjetra, në tepsinë e vajosur pakëz. Sipër i lyejmë me furçë me të verdhën e vezës, të rrahur në një enë më vete dhe sipas dëshirës, mund t’I hedhim sipër fara të zeza të vogla. I pjekim në furre të nxehtë me 170 gradë.
als_Latn als_Latn als_Latn ewe_Latn zsm_Latn als_Latn als_Latn kin_Latn mos_Latn als_Latn als_Latn als_Latn als_Latn als_Latn als_Latn